Скупштина општине Врњачка Бања на \_ седници, одржаној дана \_\_2018.године, на основу чл. 36.став 1. тачка 9a Статута општине Врњачка Бања (''Сл. лист општине Врњачка Бања'', бр. 23/16-пречишћен текст) и Одлуке о буџету општине Врњачка Бања за 2018.годину (''Сл.лист општине Врњачка Бања'', бр. 38/17 и 9/18), донела је

Р Е Ш Е Њ Е

о давању сагласности на измене Програма пословања и Финансијског плана Народне библиотеке ''Др Душан Радић'' Врњачка Бања за 2018.годину

1.Даје се сагласност на измене Програма пословања и Финансијског плана Народне библиотеке ''Др Душан Радић'' Врњачка Бања за 2018.годину, који је усвојио Управни одбор установе одлуком бр.01-425/2018 од 15.5.2018.године.

2. Измене Програма пословања и Финансијског плана Народне библиотеке ''Др Душан Радић'' Врњачка Бања за 2018.годину ступају на снагу давањем ове сагласности.

3. Ово решење објавити у ''Сл.листу општине Врњачка Бања''.

СКУПШТИНА ОПШТИНЕ ВРЊАЧКА БАЊА

 Број: 400-1222/18 од \_\_\_\_\_2018.године

ПРЕДСЕДНИК

СКУПШТИНЕ ОПШТИНЕ

 Иван Радовић

О б р а з л о ж е њ е

 **Правни основ за доношење овог решења** садржан је у чл. чл. 36.ст.1. тачка 9а, Статута општине Врњачка Бања (''Сл. лист општине Врњачка Бања'', бр. 23/16-пречишћен текст) којим је предвиђено да Скупштина општине именује и разрешава управни и надзорни одбор установе, организације и службе чији је оснивач; именује и разрешава директоре установа, организација и служби чији је оснивач и даје сагласност на њихове статуте и врши друга права оснивача, у складу са законом, осим оних која су по одредбама овог статута у надлежности другог органа. Одлуком о буџету општине Врњачка Бања за 2018.годину (''Сл.лист општине Врњачка Бања'', бр.38/17 и 9/18), планирана су средства за намене које су предмет овог програма и плана.

О овом акту, Мишљење је дао Одсек за привреду и друштвене делатности бр.400-1222/18 од 7.6.2018.године, као и Одсек за буџет и финансије бр.400-122/18 од 25.5.2018.године, која се дају у прилогу овог предлога.

 **Разлози за доношење и објашњење правних института**: Разлози за доношење решења садржани су у правном основу, односно обавези јавних предузећа и установа да оснивачу доставе годишње програма рада/пословања.

 **Средства за спровођење решења:** За спровођење овог решења нису потребна додатна финансијска средства.

ОПШТИНСКА УПРАВА ОПШТИНЕ ВРЊАЧКА БАЊА